ט"ז על אורח חיים לט


סעיף א

כל שאינו בקשירה.  ואע"פ דמסור ישנו בקשירה מ"מ כיון שפורק ממנו עול מצות עשאוהו חז"ל כמי שאינו בקשירה ובטור נשמט תיבת מסיר והיא מחמת חסרון סופר ורבים יחכמו לומר דלא הוצרך להזכיר מסור שהוא נלמד בק"ו מעכו"ם והוא אינו נכון דא"כ למה הזכירוהו בגמ':

סעיף ב

בכל תיקון עשייתן  לפי שיש בעשייתן שי"ן לפיכך פסול לכל העשיי':

סעיף ד

אפיקורס ישרפו.  כצ"ל גם בטור וכ"ה במקצת ספרים וכן מסיק מו"ח ז"ל:

סעיף ו

נמצאו ביד עכו"ם כו'.  לפי שאין דרך עכו"ם לכתוב לעצמו תפילין ע"כ ודאי שמישראל הם משא"כ בס"ת בסימן רפ"א די"א יגנזו:

סעיף ז

יותר מכדי דמיהם הרבה.  אבל מעט יותר חייבים לקנות כמ"ש בי"ד סי' רפ"א:

סעיף ט

אלא לפרקי'.  ברמב"ם כתוב א"צ לבודקם כ"ז שחפויים שלה כו' משמע דאם נקרע החפוי צריך בדיקה וה"ה אם נשרו במים דצריך בדיקה: